Só lyk ooreenkoms tussen SAL, vakbonde(Argieffoto: Henk Kruger/ANA) Die Suid-Afrikaanse Lugdiens (SAL), wat Vrydag ŉ ooreenkoms met stakende vakbonde oor ŉ loonverhoging aangegaan het, sê hy is trots daarop dat werkers bereid was om onder moeilike omstandighede sekere opofferings te maak. “Ons land het ŉ gesamentlike poging nodig om produktiewe arbeidsverhoudinge te skep en te handhaaf wat die sleutel tot ekonomiese groei en uitbreiding is, en wat werk kan skep en die land se internasionale mededingendheid kan bevorder,” het Zuks Ramasia, waarnemende uitvoerende hoof van die SAL, in ŉ verklaring gesê. “Dié ooreenkoms met die vakbonde gaan ŉ atmosfeer van positiwiteit, inklusiwiteit en volhoubare groei help bevorder.” Werkers van die SAL en sy tegniese afdeling, SAAT, staak sedert verlede Vrydag – optrede wat die staatslugdiens nagenoeg R50 miljoen per dag gekos het. Van die kernpunte in die ooreenkoms sluit in: Die National Transport Movement (NTM) het nié aan die staking deelgeneem nie en het ook ŉ loonverhoging van 5,9% aanvaar. “Die ooreenkoms, veral die feit dat ons ŉ salarisverhoging van 5,9% aangebied het te midde van groot finansiële probleme, is ŉ erkenning van die belangrike bydrae wat werkers lewer tot die sukses van die maatskappy, tot ekonomiese ontwikkeling en toerisme,” het Ramasia gesê. Sy het gesê die sakeomgewing was die afgelope jaar ŉ groot uitdaging vir die meeste ondernemings, ook die SAL. “Wêreldwye ekonomiese groei bly grootliks laag. Die uitwerking word in die meeste markte gevoel waar groei vloeibaar is. As Suid-Afrika se voorste lugredery sien ons uit na die inwerkingstelling van dié opbouende ooreenkoms wat die SAL help om sy mededingendheid te verbeter, terwyl werksgeleenthede behou en beskerm word.”